

VISPĀRĪGĀ VIENOŠANĀS 
[bookmark: _Hlk149835394]par tiesībām veikt projektoru un multimediju ekrānu piegādi Rīgas valstspilsētas pašvaldības struktūrvienību vajadzībām

Iepirkuma priekšmeta 3.daļā “Multimediju ekrānu iegāde”

Vispārīgās vienošanās parakstīšanas datums un laiks ir pēdējā pievienotā droša elektroniskā paraksta un tā laika zīmoga datums, Rīgā

Rīgas valstspilsētas pašvaldības aģentūra “Rīgas digitālā aģentūra”, reģistrācijas numurs: 90011524360, Brīvības iela 49/53, Rīga, (turpmāk – Pasūtītājs) [..], no vienas puses un 

sabiedrība ar ierobežotu atbildību “IB SERVISS”, vienotais reģistrācijas numurs: 40003099113, [..],

sabiedrība ar ierobežotu atbildību “REDDITUM”, vienotais reģistrācijas numurs: 40203034868, [..],

(turpmāk katrs atsevišķi – Piegādātājs vai visi kopā  Piegādātāji), no otras puses, 
Pasūtītājs un Piegādātājs kopā turpmāk sauktas Puses un katrs atsevišķi Puse, pamatojoties uz Pasūtītāja organizēto atklāta konkursa “Vispārīgā vienošanās par tiesībām veikt projektoru un multimediju ekrānu piegādi Rīgas valstspilsētas pašvaldības struktūrvienību vajadzībām”, iepirkuma identifikācijas numurs CAIP 2024/74 (turpmāk – Iepirkums) rezultātiem, noslēdz šādu vispārīgo vienošanos (turpmāk – Vienošanās). 

1. VIENOŠANĀS PRIEKŠMETS

1.1. Pasūtītājs pērk, bet Piegādātājs pārdod un piegādā Pasūtītājam multimediju ekrānus (turpmāk – Preces) saskaņā ar Vienošanās 1. pielikumu “Tehniskā specifikācija / Tehniskais piedāvājums” (turpmāk – Tehniskā specifikācija) noteiktajām prasībām un Vienošanās noteiktajā termiņā un kārtībā.
1.2. Vienošanās Iepirkuma priekšmeta daļa: Iepirkuma priekšmeta 3. daļa – Multimediju ekrānu iegāde. 
1.3. Piegādātājs pārdod un piegādā Preces saskaņā ar Latvijas Republikā spēkā esošiem normatīvajiem aktiem.
1.4. Vienošanās nosaka kārtību, kādā Pasūtītājs no Vienošanos noslēgušo Piegādātāju loka izvēlēsies  Piegādātāju, ar kuru slēgs piegādes līgumu (turpmāk – Līgums) (Vienošanās 5. pielikums), no kura tiks iegādātās Preces kā arī Preces piegādes, apmaksas kārtība un citi jautājumi.
1.5. Pasūtītājs pasūta Preces pēc nepieciešamības, ievērojot Tehniskās specifikācijas prasības un saskaņā ar Vienošanos noteikto kārtību.
1.6. Vienošanās spēkā esamības laikā, saskaņojot ar Pasūtītāju, ir pieļaujama Preču ražotāja pievienošana vai aizstāšana. Piegādātājs pirms šādas maiņas iesniedz Pasūtītājam šādus dokumentus:
1.6.1. iekārtu ražotāja vai tā autorizētā pārstāvja izsniegts apliecinājums, ka uz nomainīto tehniku un to komponentēm tiks attiecināta ražotāja garantija vismaz 2 (divi) gadus un, ka uzņemsies garantijas saistības par piedāvātajām iekārtām, ja  Piegādātāja rīcība kļūst ierobežota;
1.6.2. piedāvātās tehnikas ražotāja vai autorizēta pārstāvja izsniegts apliecinājums, ka Piegādātājs ir tiesīgs piegādāt piedāvāto tehniku.
Vienošanās spēkā esamības laikā, saskaņojot ar Pasūtītāju, Piegādātājs ir tiesīgs aizstāt un papildināt Preci ar citu preci, kura pilnībā atbilst vai ir labāka par Vienošanās Tehniskās specifikācijā noteikto, iepriekš iesniedzot Pasūtītājam piedāvātās tehnikas ražotāja izdotus tehniskos aprakstus un dokumentāciju, ar kuru tiek pierādīta piedāvāto iekārtu tehnisko parametru atbilstība Vienošanās Tehnisko specifikāciju prasībām attiecībā uz katru no tehniskās specifikācijas punktiem.

2. VIENOŠANĀS  TERMIŅŠ UN SPĒKĀ ESAMĪBA

2.1. Vienošanās stājas spēkā tā abpusējas parakstīšanas dienā un ir spēkā līdz Pušu saistību pilnīgai izpildei. 
2.2. Pasūtītājs ir tiesīgs pasūtīt Preci no Piegādātāja 48 (četrdesmit astoņus) mēnešus no Vienošanās noslēgšanas dienas vai līdz Vienošanās izrietošo visu pasūtījumu summa sasniedz Vienošanās 3.1.apakšpunktā noteikto Vienošanās summu, ņemot vērā, kurš nosacījumiem iestājas pirmais. 

3. VIENOŠANĀS SUMMA UN NORĒĶINU KĀRTĪBA

3.1. Vienošanās summa par Precēm, ko Pasūtītājs pasūta un Piegādātājs piegādā Vienošanās noteiktajā kārtībā nevar pārsniegt 100 000,00 EUR (viens simts tūkstotis euro 00 centi), bez pievienotās vērtības nodokļa (turpmāk – PVN). Papildu Vienošanās cenai Pasūtītājs maksā PVN Latvijas Republikas spēkā esošajos normatīvajos aktos noteiktajā apmērā.
3.2. Pasūtītājam nav pienākums un Piegādātājs nevar prasīt vai paļauties, ka Vienošanās izpildes ietvaros  tiks izlietota visa norādītā Vienošanās kopējā summa. 
3.3. Piegādātāju attiecīgās Preces vienības cena nevar pārsniegt cenu, kas ir norādīta attiecīgā Piegādātāja Tehniskajā specifikācijā.
3.4. Objektīvu un pamatotu iemeslu dēļ maksimāli pieļaujamās cenas, kas noteiktas Tehniskajā specifikācijā, var tikt pārskatītas, noslēdzot rakstveida vienošanos par katras Preces nosaukuma vienas vienības maksimālās cenas pārskatīšanu. Piegādātājam ir pienākums dokumentāli pamatot nepieciešamību pārskatīt Preču cenas. Preču cenu pārskatīšanā ievēro šādus principus:
3.4.1. nenotiek biežāk kā 1 (vienu) reizi 12 (divpadsmit) mēnešos;
3.4.2. nedrīkst pārsniegt 4 (četrus) procentus 12 (divpadsmit) mēnešos;
3.4.3. nedrīkst tikt noslēgta ātrāk kā 12 (divpadsmit) mēnešus pēc Vienošanās spēkā stāšanās.
3.5. Preču apmaksu par Pasūtītāja pieņemtajām Precēm Pasūtītājs veic 21 (divdesmit viena) dienas laikā saskaņā ar Līgumā noteikto kārtību.

4. PIEGĀDĀTĀJA IZVĒLES KĀRTĪBA PIEGĀDES LĪGUMA SLĒGŠANAI

4.1. Pasūtītājs izvēlas Piegādātāju, ievērojot Publisko iepirkumu likumā un Vienošanās noteiktās prasības. Pasūtītājs un Piegādātājs saziņā izmanto elektroniskā pasta adreses, kas ir noteiktas Vienošanās 10. punktā. 
4.2. Pasūtītājs pasūta Preces pēc nepieciešamības (pa daļām) visā Vienošanās darbības laikā. Pasūtītājs nodrošina piegādes tiesību piešķiršanas procedūras organizēšanu katram Preces pasūtījumam atsevišķi, organizējot cenu aptauju. Pasūtītājs vienā pasūtījumā var iekļaut vairākas Preces un dažādus Preču veidus. 
4.3. Pasūtītājs izvēlas Preces Piegādātāju, ievērojot Vienošanos noteiktās prasības. Pasūtītājs Vienošanās darbības laikā negarantē nevienam Piegādātājam noteikta Preču apjoma iegādi. 
4.4. Lai noslēgtu Līgumu, Pasūtītājs elektroniski nosūta Piegādātājiem uzaicinājumu (Vienošanās 3.pielikums) iesniegt piedāvājumus konkrētā piegādes līguma noslēgšanai.
4.5. Pasūtītājs uzaicinājumu nosūta kā elektroniski parakstītu dokumentu. Pasūtītāja uzaicinājumā noteiktais piedāvājuma iesniegšanas termiņš nevar būt īsāks par 3 (trīs) darba dienām no uzaicinājuma nosūtīšanas dienas. Pasūtītājam ir tiesības atsaukt uzaicinājumu.
4.6. Piegādātāja Vienošanās noteiktā pilnvarotā persona pēc uzaicinājuma elektroniskas saņemšanas, nekavējoties (ne ilgāk kā 1 (viena) darba dienas laikā) elektroniski apstiprina Pasūtītājam saņemšanas faktu.
4.7. Piegādātāja Vienošanās noteiktā pilnvarotā persona iesniedz piedāvājumu (Vienošanās 4. pielikums), ievērojot Pasūtītāja uzaicinājumā noteikto piedāvājumu iesniegšanas termiņu un nosacījumus. Piegādātājs piedāvājumā iesniedz visu Pasūtītāja uzaicinājumā pieprasīto informāciju, piedāvātās cenas spēkā esamības termiņu, kurš nedrīkst būt īsāks kā 4 (četras) nedēļas, kā arī piedāvāto Preču piegādes termiņu. 
4.8. Piedāvājums tiek iesniegts kā elektroniski parakstīts dokuments.
4.9. Piedāvājums ir jāiesniedz līdz uzaicinājumā norādītā termiņa beigām. Piedāvājumus, kas ir iesniegti vēlāk, Pasūtītājs neizskata.
4.10. Pasūtītājs pēc Piedāvājuma elektroniskas saņemšanas nekavējoties (ne ilgāk kā 1 (viena) darba dienas laikā) apstiprina Piegādātājam saņemšanas faktu.
4.11. Pasūtītājs ne vēlāk kā 10 (desmit) darba dienu laikā pēc uzaicinājumā norādītā piedāvājumu iesniegšanas termiņa, izvērtējot piedāvājuma atbilstību uzaicinājumā un Vienošanās paredzētajām prasībām, pirms tam veicot aritmētisko kļūdu pārbaudi, izvēlas Piegādātāju, ar kuru tiks slēgts konkrētais Līgums. 
4.12. Pasūtītājs izvēlas piedāvājumu ar viszemāko kopējo cenu.
4.13. Pasūtītājs, izvērtējot piedāvājumus, ir tiesīgs pieņemt lēmumu par Piegādātāja iesniegtā piedāvājuma noraidīšanu, ja tas nav iesniegts uzaicinājumā noteiktajā apjomā un kārtībā, nav atbilstošs Vienošanās vai uzaicinājuma prasībām. 
4.14. Pasūtītājs pēc lēmuma pieņemšanas par Piegādātāju, ar kuru tiks slēgts Līgums, 2 (divu) darba dienu laikā par pieņemto lēmumu informē Piegādātājus, kas ir iesnieguši piedāvājumus, par to rezultātiem. Ar uzvarējušo Piegādātāju tiek slēgts Līgums.
4.15. Piegādes līgums tiks slēgts ar vienu Piegādātāju par visām uzaicinājuma specifikācijas pozīcijām ar viszemāko piedāvāto kopējo cenu.
4.16. Ja visi Piegādātāji tiek novērtēti vienādi, Pasūtītājs slēdz piegādes līgumu ar Piegādātāju, kurš piedāvājumu ir iesniedzis ātrāk. 
4.17. Ja izvēlētais Piegādātājs uz piegādes līguma slēgšanas brīdi informē, ka nespēs savlaicīgi piegādāt kādu no uzaicinājuma Preces pozīcijām, Pasūtītājs ir tiesīgs izvēlēties nākamā Piegādātāja iesniegto piedāvājumu ar attiecīgi viszemāko kopējo cenu un organizēt piegādes līguma slēgšanu ar nākamo Piegādātāju. 

5. PREČU PIEGĀDE

Piegādātājs piegādā Preci saskaņā ar Līguma noteikumiem.


6. PREČU GARANTIJA

Preču garantija saskaņā ar Tehnisko specifikāciju un Līguma noteikumiem.

7. PASŪTĪTĀJA TIESĪBAS UN PIENĀKUMI

7.1. Pasūtītāja pienākumi:
7.1.1. nodrošināt objektīvu un taisnīgu procedūru Līgumu noslēgšanai saskaņā ar Publisko iepirkumu likumā un Vienošanās paredzētajām prasībām;
7.1.2. veikt maksājumus par Preci Vienošanās noteiktajā termiņā un apmērā;
7.1.3. savlaicīgi un pēc būtības sniegt informāciju Piegādātājam par Vienošanās darbību.
7.2. Pasūtītāja tiesības:
7.2.1. neparakstīt pavadzīmi, ja Prece nav atbilstoša Vienošanās, Pasūtītāja pasūtījumam vai Tehniskajai specifikācijai;
7.2.2. pieprasīt, lai Piegādātājs novērš Pasūtītāja konstatētās nepilnības par saviem līdzekļiem un Pasūtītāja noteiktajos termiņos;
7.2.3. pieprasīt un ne vēlāk kā 3 (trīs) darba dienu laikā no Piegādātāja saņemt informāciju par Vienošanās un pasūtījuma izpildes gaitu, piegādes laiku vai apstākļiem, kas varētu kavēt piegādi.

8. PIEGĀDĀTĀJA TIESĪBAS UN PIENĀKUMI

8.1. Piegādātāja pienākumi:
8.1.1. piegādāt Preci Pasūtītājam saskaņā ar piedāvājumu un Līguma nosacījumiem.
8.1.2. uzņemties atbildību par Preces atbilstību Tehniskajai specifikācijai un garantēt Preces kvalitāti;
8.1.3. novērst Preces neatbilstību Pasūtītāja pasūtījumam, Vienošanās, Tehniskajai specifikācijai un Līgumam;
8.1.4. savlaicīgi informēt Pasūtītāju par Vienošanās izpildes gaitu un par iespējamiem vai paredzamajiem kavējumiem Vienošanās un Līguma izpildē;
8.1.5. pēc Pasūtītāja pieprasījuma 3 (trīs) darba dienu laikā sniegt   informāciju par Vienošanās un Līguma izpildes gaitu, piegādes laiku vai apstākļiem, kas var kavēt piegādi;
8.1.6. pēc Pasūtītāja pieprasījuma, iespējami ātrāk sniegt papildu informāciju par Piedāvājumā norādīto.
8.1.7. ievērot patiesas un godīgas konkurences principus visā Vienošanās laikā.
8.1.8. piegādājot Preci, Piegādātājam ir jāievēro Vienošanās, Līguma un, Pasūtījumu noteikumi un Pasūtītāja pilnvarotās personas tiešie norādījumi un prasības;
8.1.9. Vienošanās izpildi var nodot apakšuzņēmējiem tikai saskaņojot ar Pasūtītāju. Piegādātājs atbild par apakšuzņēmēju sniegto pakalpojumu.
Piegādātāja tiesības:
8.1.10. saņemt samaksu par piegādāto Preci atbilstoši Vienošanās un Līgumam;
8.1.11. saņemt informāciju no Pasūtītāja par Vienošanos un Līgumu.

9. PUŠU ATBILDĪBA

9.1. Puses ir atbildīgas par savu no Vienošanās un Līguma izrietošo saistību izpildi, un tām ir pienākums savstarpēji atlīdzināt zaudējumus, kas ir radušies to vainas dēļ.
[bookmark: _Hlk125030514]Puses ir materiāli atbildīgas par zaudējumiem, kas radušās tās prettiesiskas rīcības dēļ, Vienošanās darbības laikā nodarīts otrai Pusei vai trešajām personām. Neviena no Pusēm nav atbildīga par zaudētiem ieņēmumiem, atrauto peļņu vai jebkādiem nejaušiem zaudējumiem, kas radušies otrai Pusei.
Katra Puse atbild par Vienošanās un Līguma saistību neizpildi un nepienācīgu izpildi Latvijas Republikas normatīvajos aktos un Vienošanās noteiktajā kārtībā. 
Piegādātājs ir materiāli atbildīgs par tā darbinieku, apakšuzņēmēju u.c. Vienošanās izpildē piesaistīto personu pieļautajām kļūdām un saistību neizpildes  vai nepienācīgas izpildes rezultātā nodarīto kaitējumu Pasūtītājam vai trešajām personām.
[bookmark: _Hlk125030658]Līgumsodi, ko maksā Pasūtītājs:
9.1.1. par Līgumā noteiktā rēķina samaksas termiņa nokavējumu Pasūtītājs pēc Piegādātāja pieprasījuma maksā Piegādātājam līgumsodu 0,5 procenti (nulle, komats, pieci procenti) apmērā no savlaicīgi nesamaksātas summas par katru nokavēto kalendāro dienu, bet ne vairāk kā 10 (desmit) procenti no kavētā maksājuma summas. Piegādātājs šajā punktā noteikto līgumsodu no Pasūtītāja var prasīt, ja Piegādātājs ir informējis Pasūtītāju par rēķina apmaksas kavēšanu, bet Pasūtītājs to nav novērsis 10 (desmit) darba dienu laikā;
9.1.2. ja Pasūtītājam atbilstoši Vienošanās 9.5.1. apakšpunktam ir jāmaksā līgumsods, Pasūtītājs tā apmaksu veic 10 (desmit) darba dienu laikā pēc Piegādātāja pretenzijas un līgumsoda rēķina saņemšanas.
Līgumsodi, ko maksā Piegādātājs:
9.1.3. ja Piegādātājs vai tā piesaistītie speciālisti, vai darbinieki vai tā piesaistītie apakšuzņēmēji, vai piesaistīto apakšuzņēmēju personāls pārkāpj Vienošanās 15. punktā noteiktās konfidencialitātes prasības, tad Pasūtītājam ir tiesības prasīt Piegādātājam maksāt un Piegādātājs maksā Pasūtītājam līgumsodu 1000 euro (viens tūkstots euro un 00 centi) par katru atsevišķu šādu pārkāpuma gadījumu;
9.1.4. Piegādātājs par katru nokavēto Preces piegādes vai neatbilstību novēršanas dienu, maksā Pasūtītājam līgumsodu 0,5 procenti (nulle, komats, pieci procenti) apmērā no Līgumu maksimālās summas, bet ne vairāk par 10 (desmit) procenti no piegādes līguma maksimālās summas;
9.1.5. Puses vienojas, ka Pasūtītājam saskaņā ar Vienošanos pienākošos līgumsodus, zaudējumus Pasūtītājs ir tiesīgs vienpusēji aprēķināt un atskaitīt no jebkura maksājuma, kas, pamatojoties uz Līgumu un Vienošanos, pienākas Piegādātājam, pirms tā izmaksas Piegādātājam.
Līgumsoda samaksa neatbrīvo Puses no Līguma un Vienošanās saistību pilnīgas izpildes un izdevumu un zaudējumu atlīdzināšanas pienākuma.
Piegādātājs par savu apakšuzņēmēju un tā personāla rīcību Vienošanās ietvaros atbild kā par savu.
9.2. Puses apzinās, ka Līguma izpildes ietvaros var rasties nepieciešamība savstarpēji apmainīties ar informāciju, kas satur fiziskas personas datus (turpmāk – personas dati) (piemēram, Pušu pārstāvju vai kontaktpersonu identificējošā un kontaktinformācija). Šādā gadījumā katra no Pusēm ir uzskatāms par patstāvīgu pārzini savā rīcībā esošu personas datu apstrādei, tas apņemas personas datus apstrādāt atbilstoši spēkā esošiem normatīvajiem aktiem par fizisku personu datu apstrādi, un otras Puses dati tiek nodoti Pušu leģitīmu interešu ietvaros, lai nodrošinātu Līguma kvalitatīvu izpildi.
9.3. Katra no Pusēm apņemas informēt tās personas, kuras personas dati (piemēram, kuras norādītas kā kontaktpersonas) tiek nodoti otrai Pusei, par to, ka tās personas dati ir tikuši apstrādāti šādam nolūkam, kā arī informē par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i., Līguma saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības.
9.4. Piegādātāja pienākums ir nekavējoties ziņot par informācijas tehnoloģiju drošības incidentu un veikt visas tā novēršanai nepieciešamās darbības.

10. PUŠU PĀRSTĀVJI UN SADARBĪBAS NOTEIKUMI

Pasūtītāja pilnvarotā persona Vienošanās izpildes jautājumos: [..].
10.1. Pasūtītāja pilnvarotajai personai Vienošanās izpildes jautājumos, nepārkāpjot Vienošanās robežas, ir šādas tiesības:
10.1.1. nosūtīt uzaicinājumus un pieņemt lēmumu par Piegādātāja izvēli;
10.1.2. risināt visus ar Vienošanās un Līguma izpildi saistītos operatīvos jautājumus, organizēt un kontrolēt Vienošanās un Līguma izpildes gaitu, tajā skaitā, bet ne tikai, veikt komunikāciju starp Pasūtītāju un Piegādātāju;
10.1.3. pieteikt pretenzijas par Vienošanās un Līguma saistību pienācīgu neizpildi.
Piegādātā pilnvarotā persona:
10.1.4. sabiedrība ar ierobežotu atbildību “IB SERVISS” [..];
10.1.5. sabiedrība ar ierobežotu atbildību “REDDITUM” [..].
10.2. Piegādātāja pilnvarotai personai, nepārkāpjot Vienošanās robežas ir šādas tiesības:
10.2.1. iesniegt piedāvājumus;
10.2.2. risināt visus ar Vienošanās un Līguma izpildi saistītos operatīvos jautājumus, organizēt un kontrolēt Vienošanās un Līguma izpildes gaitu, tajā skaitā, bet ne tikai veikt komunikāciju starp Piegādātāju un Pasūtītāju;
10.2.3. pieprasīt no Pasūtītāja informāciju, sniegt informāciju Pasūtītājam, nodrošināt ar Vienošanos un Līgumu saistītās dokumentācijas nodošanu un pieņemšanu, parakstīšanu, kā arī veikt citas darbības, kas saistītas ar pienācīgu Vienošanās un Līgumā paredzēto saistību izpildi;
10.2.4. pieteikt pretenzijas par Vienošanās un Līguma saistību pienācīgu neizpildi.
10.3. Ja Vienošanās vai Līguma izpildes laikā tiek nomainīta Pasūtītāja vai Piegādātāja pilnvarotā persona vai saziņas elektroniskā pasta adrese attiecīgā Puse par to nekavējoties rakstiski informē otras Puses pilnvaroto personu. Šādā gadījumā atsevišķi Vienošanās grozījumi nav jāveic.

11. VIENOŠANĀS GROZĪJUMI UN IZBEIGŠANA

11.1. Par Vienošanās grozījumiem Puses vienojas rakstiski. Grozījumi tiek abpusēji parakstīti, un ir pievienojamas Vienošanās kā neatņemamas sastāvdaļas. Vienošanās grozījumi tiek veikti ievērojot Publisko iepirkumu likuma 61. panta noteikumus. 
Vienošanās nolūkiem un jebkurā laikā pirms Vienošanās izbeigšanas var tikt noslēgti grozījumi Publisko iepirkumu likuma 61. pantā pieļaujamos gadījumos, tai skaitā par turpmāk minēto:
11.1.1. Vienošanās vērtības palielināšanai, nepārsniedzot Publisko iepirkumu likuma 61.panta piektajā daļā noteiktos ierobežojumus;
11.1.2. grozījumi, kuri nepieciešami tādu iemeslu dēļ, kurus Pasūtītājs iepriekš nevarēja paredzēt, tai skaitā neparedzētu pakalpojumu sniegšana;
11.1.3. grozījumi, kuru nepieciešamība rodas Publisko iepirkumu likuma 61.panta trešās daļas 4.punktā noteiktajā gadījumā.
Puses Vienošanos var izbeigt rakstiski vienojoties vai vienpusēji Vienošanās noteiktos gadījumos.
Pasūtītājam ir tiesības vienpusēji izbeigt Vienošanos jebkurā laikā, rakstiski paziņojot par to Piegādātājam vismaz 10 (desmit) dienas iepriekš un neatlīdzinot Piegādātājam nekādus ar Vienošanās izbeigšanu saistītus un Vienošanās izbeigšanas rezultātā radušos zaudējumus vai izdevumus: 
11.1.4. Pasūtītājam zūd nepieciešamība saņemt Preci;
11.1.5. Piegādātājs Preces piegādē nav ievērojis normatīvo aktu prasības, Līguma vai Vienošanās noteikumus vai nepienācīgi izpildījis Vienošanos vai Līgumu, vai pārkāpis kādu no Vienošanās noteikumiem vai pārkāpumu nav novērsis Pasūtītāja noteiktajā termiņā;
11.1.6. Piegādātājs ir patvaļīgi pārtraucis Vienošanās izpildi;
11.1.7. ja Piegādātāja maksājamais līgumsods vai Pasūtītāja zaudējumi sasniedz vismaz 10 (desmit) procentus no Līguma kopējās summas;
11.1.8. Piegādātājs ir nodevis tālāk savas vai ar Vienošanos noteiktās saistības bez nepieciešamās saskaņošanas vai Preču piegādē pieļāvis personu, kuras iesaiste nav saskaņota ar Pasūtītāju;
11.1.9. Piegādātājam ir uzsākts maksātnespējas process vai likvidācija vai Piegādātājs normatīvajos aktos noteiktajā kārtībā ir atzīts par maksātnespējīgu vai pieņemts lēmums par Piegādātāja likvidāciju, tā darbība tiek izbeigta vai pārtraukta, vai ir apturēta tā saimnieciskā darbība, vai ir uzsākts tiesiskās aizsardzības process vai ārpustiesas aizsardzības process;
11.1.10. Vienošanos nav iespējams izpildīt tādēļ, ka Vienošanās izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
11.1.11. ārējā normatīvajā aktā noteiktajos gadījumos;
11.1.12. Piegādātājs ir pārkāpis Vienošanās 15. punktā minētās konfidencialitātes saistības.
Pasūtītājs Vienošanās 11.4. apakšpunktā paredzētajā kārtībā paziņojot par Vienošanās vienpusēju izbeigšanu, norāda datumu, ar kādu Vienošanās uzskatāma par vienpusēji izbeigtu.
Piegādātājam ir tiesības vienpusēji izbeigt Vienošanos par to rakstveidā paziņojot Pasūtītājam vismaz 10 (desmit) dienas iepriekš un neatlīdzinot Pasūtītājam nekādus ar Vienošanos izbeigšanu saistītus un Vienošanās izbeigšanas rezultātā radušos zaudējumus vai izdevumus, ja ir iestājies viens no šādiem gadījumiem:
11.1.13. Pasūtītājs vismaz 30 (trīsdesmit) dienas nepamatoti kavē maksājumu veikšanas termiņu un Pasūtītājs pārkāpumu nenovērš 30 (trīsdesmit) dienu laikā no Piegādātāja pretenzijas nosūtīšanas dienas;
11.1.14. normatīvajos aktos paredzētajā kārtībā pieņemts lēmums par Pasūtītāja likvidāciju.
Ja Vienošanās tiek vienpusēji izbeigta saskaņā ar Vienošanās 11.6.apakšpunktu, Pasūtītajam 30 (trīsdesmit) dienu laikā pēc rakstiska paziņojuma par Vienošanās vienpusēju izbeigšanu spēkā stāšanās ir pienākums samaksāt Piegādātājam par faktiski līdz Vienošanās izbeigšanas dienai piegādāto Preci.

12. APAKŠUZŅĒMĒJA NOMAIŅA

Piegādātājs nav tiesīgs bez saskaņošanas ar Pasūtītāju veikt Vienošanās norādīto apakšuzņēmēju nomaiņu un iesaistīt papildu apakšuzņēmējus Vienošanās izpildē. Pasūtītājs var prasīt apakšuzņēmēja viedokli par nomaiņas iemesliem.
Pasūtītājs var nepiekrist piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
12.1.1. piedāvātais apakšuzņēmējs neatbilst Iepirkuma nolikumā noteiktajām apakšuzņēmējam izvirzītajām prasībām;
12.1.2. tiek nomainīts apakšuzņēmējs, uz kura iespējām Piegādātājs balstījies, lai apliecinātu savas kvalifikācijas atbilstību paziņojumā par līgumu un Iepirkuma nolikumā noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Piegādātājs atsaucies, apliecinot savu atbilstību Iepirkuma nolikumā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem;
12.1.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem;
12.1.4. apakšuzņēmēja maiņas rezultātā tiktu izdarīti tādi grozījumi Piegādātāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
12.4. Pasūtītājs var nepiekrist jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma nolikumā noteiktajiem piedāvājuma izvērtēšanas kritērijiem.
12.5. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu piegādātājam nomainīt apakšuzņēmēju vai piesaistīt jaunu apakšuzņēmēju Vienošanās izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
12.6. Pasūtītājs lēmumu par Piegādātāja apakšuzņēmēju nomaiņu vai jaunu apakšuzņēmēju iesaistīšanu Vienošanās izpildē pieņem iespējami īsā laikā, bet ne vēlāk kā 5 (piecu) darba dienu laikā pēc tam, kad Piegādātājs ir iesniedzis visu informāciju un dokumentus, kas nepieciešami lēmuma pieņemšanai, šajā gadījumā neveicot grozījumus Vispārīgajā vienošanās.


13. STRĪDU RISINĀŠANAS KĀRTĪBA

13.1. Jebkuri no Vienošanās izrietoši strīdi, kas rodas starp Pasūtītāju un Piegādātāju, tiek sākotnēji risināti savstarpēju sarunu ceļā. 
13.2. Ja strīdu nav iespējams risināt sarunu ceļā, tas tiek risināts Latvijas Republikas tiesā saskaņā ar attiecīgajiem normatīvajiem aktiem.

14. NEPĀRVARAMA VARA

14.1. Puses tiek atbrīvotas no atbildības par pilnīgu vai daļēju Vienošanās paredzēto saistību neizpildi, ja šāda saistību neizpilde ir notikusi nepārvaramas varas apstākļu iestāšanās rezultātā pēc Vienošanās spēkā stāšanās dienas, kuru nebija iespējams ne paredzēt, ne novērst.
14.2. Pusei, kas nokļuvusi nepārvaramās varas apstākļos, tiklīdz tas ir iespējams, bet ne vēlāk kā 3 (trīs) dienu laikā pēc nepārvaramas varas apstākļu iestāšanās dienas rakstiski ir jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.
14.3. Ja nepārvaramas varas apstākļu dēļ, Vienošanās netiek pildīta ilgāk par 3 (trīs) mēnešiem, katrai Pusei ir tiesības izbeigt Vienošanos par to rakstveidā brīdinot otru Pusi vismaz 10 (desmit) dienas iepriekš. Šajā gadījumā Puse nevar prasīt atlīdzināt zaudējumus, kas radušies Vienošanās izbeigšanas rezultātā. 
14.4. Par zaudējumiem, kas radušies nepārvaramas varas apstākļu dēļ, neviena no Pusēm atbildība nenes, ja Puse ir informējusi otru Pusi atbilstoši Vienošanās 14.2. apakšpunktam. 

15. KONFIDENCIALITĀTE

Konfidenciāla informācija nozīmē informāciju, ko Pasūtītājs nodod (pirms vai pēc Vienošanās parakstīšanas datuma) Piegādātājam rakstiski, mutiski vai jebkādā citā formā un kas ietver visa veida analīzes, kompilācijas, piezīmes, izpētes, protokolus un citus dokumentus, kas satur vai atspoguļo, vai kas atvasināti no šādas informācijas, kā arī tehniska, komerciāla un jebkāda cita rakstura informācija par Pasūtītāja darbību, kas kļuvusi Piegādātājam pieejama Vienošanās izpildes gaitā, bet kas neietver šādu informāciju:
15.1.1. informāciju, ko Pasūtītājs rakstiski apstiprina, ka tā nav konfidenciāla informācija; vai
15.1.2. ja Piegādātājs var pierādīt, ka konfidenciālā informācija jau bija tā rīcībā vai bija tam zināma (jo tas to lietoja vai tā bija saglabāta tā datnēs, datoros vai citos ieraksta medijos) pirms tās saņemšanas no Pasūtītāja un ka Piegādātājs to neieguva no Pasūtītāja, ievērojot konfidencialitātes pienākumu; vai
15.1.3. informāciju Piegādātājs izstrādāja pats vai tā tika izstrādāta Piegādātājam neatkarīgi no Vienošanās.
ievērojot Vienošanās 15.1. un 15.3.apakšpunktu, Piegādātāja pienākums ir:
15.1.4. vienmēr glabāt saņemto konfidenciālo informāciju un neatklāt to citām personām; un
15.1.5. nodrošināt, ka Piegādātāja amatpersonas, darbinieki un pārstāvji neatklāj citām personām konfidenciālu informāciju, izņemot gadījumus, kad Pasūtītājs izdod rakstisku atļauju.
Piegādātājs bez rakstiska saskaņojuma saņemšanas no Pasūtītāja ir tiesīgs atklāt konfidenciālo informāciju šādos gadījumos:
15.1.6. informācija, kas Piegādātājam saprātīgi ir vajadzīga, pildot tā saistības saskaņā ar Vienošanos, ieskaitot konfidenciālas informācijas atklāšanu Piegādātāja darbiniekiem,  pārstāvjiem, amatpersonām tādā mērā, lai nodrošinātu Piegādātāja pienākumu izpildi saskaņā ar Vienošanos;
15.1.7. atklāt konfidenciālu informāciju saviem aizdevējiem vai apdrošināšanas konsultantiem, bet tikai tādā apmērā, cik tas ir saprātīgi nepieciešams, lai varētu pieņemt lēmumu par piedāvājumu;
15.1.8. atklāt konfidenciālu informāciju, kuru pieprasa valsts vai pašvaldību iestādes, kurām šādas tiesības ir noteiktas Latvijas Republikas normatīvajos aktos;
15.1.9. ja konfidenciālā informācija kļuvusi pieejama plašākai sabiedrībai, un tas ir noticis ne tādēļ, ka būtu pārkāpts konfidencialitātes pienākums, pieņemot, ka šādā gadījumā konfidenciāla informācija tiek atklāta labticīgi, konfidenciālā informācija saskaņā ar normatīvajiem aktiem tiek klasificēta kā vispārpieejama.
Ja informāciju drīkst atklāt saskaņā ar Vienošanās 15.3.1. un 15.3.2.apakšpunktu, Piegādātājs pieprasa, lai konfidenciālās informācijas saņēmējs ievēro tādu pašu konfidencialitātes pienākumu, kā noteikts Vienošanās.
Neatkarīgi no tā, kādu iemeslu dēļ Vienošanās tiek izbeigta, Piegādātājam ir jāatdod Pasūtītājam visa tā konfidenciālā informācija (oriģināli), kas tajā brīdī atrodas Piegādātāja lietošanā vai rīcībā.
Izņemot gadījumus, ko nosaka piemērojamie normatīvie akti, Piegādātājam ir aizliegt izdot preses relīzes par jautājumiem, kas atrunāti Vienošanās, bez iepriekšējas rakstiskas atļaujas saņemšanas no Pasūtītāja (Pasūtītājs nevar bez iemesla aizturēt vai kavēt šādu preses ziņu) gan attiecībā uz saturu, gan laiku, kad šāda preses ziņa varētu tikt publicēta.
Pasūtītājam ir tiesības publicēt jebkādus dokumentus, informāciju vai datus, ko Piegādātājs ir iesniedzis Pasūtītājam Vienošanās darbības laikā.
Puses vienojas, ka konfidencialitātes noteikumu neievērošana ir Vienošanās pārkāpums, kas Pasūtītājam dod tiesības prasīt no Piegādātāja konfidencialitātes noteikumu neievērošanas rezultātā radušos zaudējumu atlīdzināšanu;
Līguma 15. punkta noteikumiem nav laika ierobežojuma un uz tiem neattiecas Vienošanās darbības termiņš.
16. CITI NOTEIKUMI

Pienākumi un tiesības, kas nav ietvertas Vienošanās, tiek regulēti atbilstoši Latvijas Republikas normatīvajiem aktiem.
Ja kāds no Vienošanās nosacījumiem zaudē spēku normatīvo aktu grozījumu gadījumā, Vienošanās nezaudē spēku tā pārējos punktos, un šajā gadījumā Puses piemēro Vienošanos atbilstoši spēkā esošajiem normatīvajiem aktiem.
Ja kāds no Vienošanās norādītajiem normatīvajiem aktiem zaudē spēku un tā vietā tiek pieņemts jauns normatīvais akts, kurš regulē tos pašus jautājumus, kurus regulēja spēku zaudējušais akts, ar tā spēkā stāšanās brīdi piemēro jauno, spēkā esošo normatīvo aktu.
Gadījumā, ja kāda no Pusēm tiek reorganizēta vai notikusi sabiedrības uzņēmuma pāreja otram sabiedrības biedram, Vienošanās paliek spēkā, un tā noteikumi ir saistoši Pušu saistību pārņēmējam, izņemot, ja Piegādātājs tiek aizstāts ar citu uzņēmēju atbilstoši normatīvo aktu noteikumiem par komersantu reorganizāciju un uzņēmēju pāreju, un šis uzņēmējs neatbilst Publisko iepirkumu likuma 61. panta trešās daļas 4. punktā noteiktajam.
Ja kādai no Pusēm tiek mainīts juridiskais statuss vai kādi šajā Vienošanās minētie Pušu rekvizīti (tālruņa numurs, e-pasts, adreses, u.c.), tad tā Puse nekavējoties rakstiski paziņo par to otrai Pusei. Ja saistītā Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Vienošanos esošo informāciju par saistīto Pusi.
16.1. Vienošanās ir sagatavota elektroniska dokumenta veidā uz 10 (desmit) lapām un parakstīta ar drošu elektronisko parakstu. Vienošanās tās noslēgšanas brīdī tiek pievienoti šādi pielikumi, kas ir tās neatņemama sastāvdaļa:
16.1.1. 1. pielikums – Tehniskā specifikācija /Tehniskais piedāvājums;
16.1.2. 2. pielikums – Finanšu piedāvājums;
16.1.3. 3. pielikums – Uzaicinājums iesniegt piedāvājumu (forma); 
16.1.4. 4. pielikums – Piedāvājuma forma;
16.1.5. 5. pielikums – Piegādes līgums.

17. PUŠU REKVIZĪTI UN PARAKSTI

